Tässä Jerusalem uutiset ja Pekka Sartola. Hyvää lauantai iltaa.
Uutisaiheitamme tänään;
Juutalaisten Hanukka-juhlaa vietettiin Israelin käydessä -
erästä historiansa vaikeinta sotaa Gazassa Hamasia vastaan, -
joka teki verisen yllätyshyökkäyksen Israeliin.
Israelille ei jäänyt muuta vaihtoehtoa, -
kuin ryhtyä sotilaallisiin toimiin vihollisensa eliminoimiseksi.
Hanukka-juhla, joka ei ole nk. uskonnollinen juhla, -
on asetettu vietettäväksi juutalaisten voiton kunniaksi -
Syyrian kreikkalaisia vastaan käydyssä vapautussodassa -
vuonna 165 ennen ajanlaskumme alkua.
Juhlan aihe oli tänä vuonna juutalaisille ajankohtainen, -
kun nyt taistellaan Hamasin terroristeja vastaan.
Hanukka on myös Temppelin uudelleen vihkimisen ja valon juhla.
Sitä vietetään vuosittain kahdeksan päivän ajan.
Tänä vuonna juhlan vietto alkoi 7. joulukuuta ja päättyi 15.12.
Juhlan vieton yhteydessä kynttilä tai öljylamppu sytytetään -
erikoiseen yhdeksän-haaraiseen Hanukia-kynttelikköön.
Hanukka-juhlaa varjosti murhenäytelmä Gazassa, -
kun Israelin armeijan sotilas ampui kolme panttivankia, -
jotka olivat onnistuneet pakenemaan Hamasin vankiloista.
Sotilaat ampuivat panttivankeja, vaikka he huusivat apua hepreaksi, -
olivat paljaat vyötäröstä ylöspäin ja heiluttivat valkoista lippua.
Armeijan esikuntapäällikkö kenraali Herzi Halevi sanoi, -
että tässä vaiheessa IDF käsittelee sitä traagisena virheenä ja -
erittäin vaikeissa olosuhteissa tapahtuneena väärinkäsityksenä -
ilman tuomitsemista. Mutta ainakin teoriassa kyseessä voi olla -
myöhemmin rikosprosessi, jota johtaa armeijan lakiosasto."
Tapaus sattui Shejaijan alueella, Gazan kaupungissa, -
alueella, jossa taistelut ovat olleet äärimmäisen intensiivisiä, -
ja Hamasin terroristit ovat toimineet siviiliasuissa -
ja käyttäneet monimutkaisia petostaktiikoita.
Jotkut näistä taktiikoista ovat olleet valkoisten lippujen, -
aasien, muulien tai näennäisen vaarattomien naisten käyttäminen -
saadakseen IDF:n sotilaita lähestymään aluetta, -
jossa muut terroristit avaavat tulen tai laukaisevat kaukoräjähdyslaitteen.
Armeijan mukaan heillä on voimassa perussääntö, -
jonka mukaan valkoinen lippu merkitsee antautumista, -
eikä sitä kantavaa pidä ampua. Näin siitäkin huolimatta, -
että Hamas on toistuvasti käyttänyt väärin valkoisen lipun suojaa.
Israelin puolustusvoimat paljasti löytäneensä -
kaikkien aikojen suurimman Hamasin hyökkäystunnelin -
pohjois-Gazan kaistalla lähellä Erezin rajanylityspaikkaa.
Viime sunnuntai-iltana pidetyssä lehdistötilaisuudessa -
IDF:n tiedottaja Daniel Hagari sanoi: "Kyseessä ei ollut tavallinen tunneli.
Se on terrorismin tarkoitukseen suunniteltu ja rakennettu -
maanalainen kaupunki, jonka Hamas kaivoi ja rakensi -
sen sijaan, että olisi sijoittanut rahaa Gazan asukkaisiin.
Tunneli, josta IDF paljasti vain osan, on noin 4 kilometriä pitkä -
ja laskeutuu noin 50 metriä maan alle.
Joillakin alueilla se näytti olevan tarpeeksi leveä -
ajoneuvojen läpikulkua varten.
Se ei yltänyt missään kohdassa Israelin alueelle.
Yksi sinne johtavista kuiluista löydettiin -
muutaman sadan metrin päässä Erez Crossingista, -
jota on käytetty palestiinalaisten siviilien siirtymiseen Israeliin -
työn ja sairaanhoidon vuoksi.
Armeija on käyttänyt edistyneitä tiedustelu- ja teknisiä keinoja -
paljastaakseen Hamasin strategisen tunneliverkoston, -
skannatakseen sen ja puhdistaakseen sen mahdollisista uhkatekijöistä.
Tunnelissa on useita haaroja ja risteyksiä -
sekä vesi- ja viemäriputkistot, sähkö- ja viestintälinjat.
Joistakin tunnelin osista joukot löysivät räjäytysovia, -
joiden tarkoituksena oli IDF:n mukaan -
estää Israelin joukkoja pääsemästä sisään.
IDF julkaisi myös Gazan alueelta hankittua kuvamateriaalia -
ja piirustuksia, missä näkyi, kuinka Hamas käyttää huomattavan kalliita -
erikoislaitteita tunnelien kaivamiseen.
Uusimpien tietojen mukaan Hamas ja Israel neuvottelevat Egyptin johdolla -
uuden tulitauon ehdoista ja panttivankien vapauttamisesta.
Hamas vaatii Israelin joukkojen vetäytymistä -
ennalta määrättyjen linjojen taakse, lähteet kertoivat Reutersille.
Israel on ilmoittanut, että se ei vetäydy mihinkään.
Kaksi egyptiläistä turvallisuuslähdettä kertoi sunnuntaina, -
että Israel ja Hamas ovat avoimia tulitauon uudistamiselle ja -
panttivankien vapauttamiselle, vaikka erimielisyyksiä sen toteuttamisesta on.
Myös Israelin ulkomaantiedustelu Mossadin johtaja -
keskusteli asiasta Qatarin ulkoministerin kanssa.
Egypti ja Qatar, jotka aiemmin neuvottelivat viikon mittaisesta -
tulitauosta ja panttivankien vapauttamisesta, -
vaativat avun nopeuttamista ja Kerem Shalomin rajanylityspaikan avaamista -
humanitääriselle avustustyölle ennen kuin neuvottelut voidaan alkaa.
YK:n Turvallisuusneuvosto kokoontui keskustelemaan -
päätöslauselmasta, jossa vaadittiin Gazaan välitöntä tulitaukoa.
Yhdistyneet arabiemiirikunnat vaati myös vihollisuuksien lopettamista -
ja YK:n pääsyä valvomaan humanitäärisen avun toimittamista -
Hamasin hallitsemalle Gazan erillisalueelle.
Päätöslauselmaluonnoksessa vaaditaan panttivankien vapauttamista,
vihollisuuksien kiireellistä ja kestävää lopettamista -
ja painotetaan Gazan ja Länsirannan yhdistämisen merkitystä -
palestiinalaishallinnon alaisuuteen.
Siitä oli tarkoitus äänestää myöhemmin. Tavoite oli myös, -
että humanitaarinen avustus pääsee turvallisesti Gazan alueelle.
Yhdysvallat esti edellisen päätöslauselman toteutumista -
veto-oikeudellaan, koska siinä ei tuomittu Hamasia millään tavoin.
Uudessakaan tekstiluonnoksessa ei nimenomaisesti mainita Hamasia, -
mutta tuomitaan kaikki mielivaltaiset hyökkäykset siviilejä vastaan.
Tekstissä vahvistetaan myös tuki kahden valtion ratkaisulle ja -
korostetaan Gazan alueen yhdistämisen merkitystä -
Länsirannan kanssa palestiinalaishallinnon alaisuudessa.
Yhdysvaltojen lisäksi myös Iso-Britannia ja Saksa painottavat -
kestävän tulitauon tarvetta hyvinkin pian, mutta ei vielä tällä hetkellä.
Ulkoministerit David Cameron ja Annalena Baerbock totesivat, -
että liian monta Gazan siviiliä on jo kuollut sodan seurauksena, -
mutta myöntävät, että taistelujen välitön lopettaminen -
ei ole oikea tie eteenpäin Hamasin julmuuksien vuoksi.
Cameron ja Baerbock totesivat myös, -
että tarve on kiireellinen kestävälle tulitauolle Gazassa, -
mutta ei vielä tällä hetkellä.
Ministerit kehottivat ja painostivat Israelia saattamaan -
Hamasin vastainen toimintansa nopeasti, mutta kestävästi päätökseen.
"Meidän on tehtävä kaikkemme tasoittaaksemme tietä -
kestävälle tulitauolle, joka johtaa kestävään rauhaan.
Mitä nopeammin se tulee, sitä parempi, sillä tarve on kiireellinen."
Kumpikin sanoi kuitenkin myös, etteivät he usko, -
että vain vaatimalla yleistä ja välitöntä tulitaukoa, -
toivoen sen johtavan johonkin, ei ole oikein.
Sellainen vaatimus jättää huomiotta, miksi Israelin on puolustettava itseään.
"Hamas hyökkäsi barbaarisesti Israeliin ja ampuu edelleen raketteja -
tappaakseen Israelin kansalaisia joka päivä.
Hamasin on laskettava aseensa."
Hamasin johtama Gazan terveysministeriö on väittänyt, -
että sodan alkamisen jälkeen lähes 19000 ihmistä on kuollut, -
enimmäkseen siviilejä. Lukuja ei voida vahvistaa riippumattomasti, -
sillä terveysministeriön mukaan ne sisältävä myös -
yli 7000 Hamas-terroristia sekä siviilejä, -
jotka ovat kuolleet palestiinalaisten omissa raketti-iskuissa.
Hamasin valvoma terveysministeriö ei ole ilmoittanut -
sisältävätkö heidän ilmoittamansa luvut niitä siviilejä, -
jotka ovat kuolleet luonnollisen kuoleman tänä aikana.
Hamasin propagandalle on mitä suurimmassa määrin sopivaa -
laskea kaikki sodan aikana kuolleet yksiin lukuihin.
Eri uutislähteiden mukaan, -
niin kauan, kun lukuja ei voida vahvistaa puolueettomasti,
on mahdotonta uskoa, että pelkästään naisia ja lapsia olisi voinut kuolla -
Hamasin ilmoittama määrä, eli yli 4 000.
Viime viikolla, 13. joulukuuta Turkin parlamentissa pidetyn istunnon aikana
parlamentaarikko Hasan Bitmez piti Gazan sotaa käsittelevän puheen, -
jossa hän käytti voimakkaasti Israelia tuomitsevia sanoja.
Aivan puheensa viimeisinä sanoina hän julisti: -
"Israel ei tule pääsemään pakoon Allahin vihaa."
Kun hän oli sanonut nämä sanansa, -
jotka saattoivat jäädä hänen viimeisiksiin, -
hän lyyhistyi saman tien lattialle. Läsnäolijat kiirehtivät apuun, -
paikalle tuli lääkäri ja mies kiidätettiin sairaalaan, -
jossa hänet elvytysyrityksistä huolimatta todettiin kuolleeksi.
Israelin lehdistössä on tämän tapahtuman yhteyteen liitetty -
Jumalan antama varoitus jo yli 3 vuosituhatta sitten.
Se löytyy 4. Mooseksen kirjan luvusta 24, sen jakeesta 9: -
"Siunattu olkoon, joka sinua siunaa, kirottu, joka sinua kiroaa!"
Israelin armeija kiistää väitteen, että se olisi iskenyt -
Gazan ainoaan katoliseen kirkkoon ja surmannut kaksi naista, -
äidin ja tyttären. Näin uutistoimisto AFP:n mukaan.
Väitteen oli uutistoimistolle esittänyt Jerusalemin latinalainen patriarkka,
jonka mukaan israelilainen ampuja olisi ampunut iäkkään kristityn naisen -
ja hänen tyttärensä Pyhän perheen seurakunnan alueella viime lauantaina.
Armeija korosti lausunnossaan, että IDF ei kohdista iskuja siviileihin -
heidän uskonnostaan riippumatta.
Armeijan mukaan kirkon edustajat olivat ottaneet heihin yhteyttä.
Tarkastelussa ei löytynyt viitteitä -
seurakunnan rakennukseen osumisesta -
tai siviilien loukkaantumisesta.
Näin, kun patriarkaatti oli väittänyt, -
että äiti ja tytär saivat surmansa IDF:n ampujan tulituksessa.
The Times of Israel-median mukaan -
armeijan operatiivisten havaintojen katsaus tukee tätä.
Israelin armeija ottaa vakavasti väitteet -
arkaluonteisten kohteiden vahingoittamisesta, -
erityisesti ne, jotka koskevat kirkkoja, -
koska kristilliset yhteisöt ovat vähemmistöryhmiä Lähi-idässä.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Uutistoimitus toivottaa katsojille siunattua ja rauhallista joulua.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7